OzLabs/hebrew-wiki-articles huggingface dataset:
בלינדה וילקס

בלינדה וילקס (באנגלית: Belinda Wilkes; נולדה בסטפורדשייר, אנגליה) היא אסטרופיזיקאית בריטית-אמריקאית. לשעבר מנהלת התכנית של טלסקופ החלל צ'נדרה במרכז הרווארד-סמית'סוניאן לאסטרופיזיקה .

==קורות חייה==
וילקס נולדה בסטפורדשייר, אנגליה. בילדותה עברה עם הוריה לאלברינגטון שבשרופשייר. עם סיום בית הספר התיכון עברה לסקוטלנד שם למדה לתואר ראשון באוניברסיטת סנט אנדרוז. את הדוקטורט עשתה באוניברסיטת קיימברידג'. עם סיום הדוקטורט, ב-1982, עברה לארצות הברית, לטוסון אריזונה שם עשתה פוסט-דוקטורט.
ב-1984 עברה לקיימברידג' מסצ'וסטס.
==השכלה ומסלול מקצועי==
תואר ראשון, בפיזיקה ואסטרונומיה, בהצטיינות, באוניברסיטת סנט אנדרוז בסקוטלנד - 1978. דוקטורט באסטרונומיה בג'זוס קולג' באוניברסיטת קיימברידג' - 1982. בשנים 1982–1984 עשתה פוסט-דוקטורט במצפה הכוכבים של אוניברסיטת אריזונה במסגרת מלגה של נאט"ו.

החל מ-1984 היא מועסקת במרכז הרווארד-סמית'סוניאן לאסטרופיזיקה בקיימברידג' מסצ'וסטס. בשנים 1990 עד 1995 הועסקה כמדענית בכירה במרכז המידע המדעי של טלסקופ הרנטגן ROSAT (ROSAT Science Data Center)). ב-2002 מונתה שם לתפקיד סגנית מנהלת תוכנית צ'נדרה the Chandra X-ray Center (CXC)). ב-2014 קודמה לתפקיד מנהלת התכנית.

==פעילותה המדעית==

מחקריה של ויקס עוסקים ב:
* קוואזרים.
*גלקסיות שבמרכזן חור שחור על-מסיבי.
* מקורות האור החזקים ביותר ביקום.
==פרסומים==
וילקס פרסמה 392 מאמרים מבוקרי עמיתים.

==תפקידים ואותות הוקרה==
* עמיתת כבוד (Honorary Fellow) של ג'זוס קולג' (Jesus College) בקיימרידג' - 2016
* עמיתת החברה האסטרונומית המלכותית
* עמיתת "החברה הפילוסופית של קיימברידג'"
==קישורים חיצוניים==
* 
* [https://chandra.harvard.edu/20th/ ויקס מרצה על פרויקט צ'נדרה] 
* [https://orcid.org/0000-0003-1809-2364/ ויקס באתר ORCID] 

== הערות שוליים ==

 

קטגוריה:אסטרופיזיקאיות
קטגוריה:בעלות תואר דוקטור מאוניברסיטת קיימברידג'
קטגוריה:בעלי תואר דוקטור מאוניברסיטת קיימברידג'
קטגוריה:מדעניות בריטיות
קטגוריה:מדעניות אמריקאיות
קטגוריה:מדענים אמריקאים
קטגוריה:נשים זוכות פרסים: מדע וטכנולוגיה
קטגוריה:בריטיות שנולדו במאה ה-20
קטגוריה:בריטים שנולדו במאה ה-20
Playlist: The Very Best of Britney Spears

Playlist: The Very Best of Britney Spears הוא אלבום האוסף הלא רשמי של זמרת הפופ האמריקאית בריטני ספירס. האלבום יצא לאור ב-6 בנובמבר 2012, על ידי חברת התקליטים לגאסי רקורדינגס.<ref></ref>

==רשימת רצועות==

== מיקומי שיא ==

==קישורים חיצוניים==

==הערות שוליים==

קטגוריה:אלבומי בריטני ספירס
קטגוריה:אלבומי אוסף באנגלית
ספירס, בריטני
נשימה אחת (סרט)

נשימה אחת (ברוסית: Один вдох) הוא סרט ספורט רוסי בבימויה של ילנה חזנובה. הסרט מבוסס על עובדות בביוגרפיה של שיאנית ואלופת העולם בצלילה חופשית נטליה מולצ'נובה, שהקימה עם עמיתיה ברוסיה את בית הספר הבינלאומי הראשון לצלילה חופשית (בחסות [https://freediving.ru/index.php הפדרציה הרוסית לצלילה חופשית]) והפכה למחברת שיטות הוראה בצלילה חופשית.

הצילומים התרחשו בשנים 2018–2019 בשטח האקדמיה של המשרד למצבי חירום בעיר חימקי<ref></ref><ref></ref>, סצינות צלילה צולמו בים הפתוח מול חופי מלטה<ref></ref><ref></ref>. ב-7 בנובמבר 2019 הופיע הטריילר הרשמי לסרט. הקרנת הבכורה נערכה ב-5 במרץ 2020<ref></ref><ref></ref>.

הסרט הופק בשיתוף פעולה עם קרן הקולנוע הרוסי ופורטל Ivi.ru.
== תקציר עלילת הסרט ==
לאחר נישואים לא מוצלחים וגירושין מבעלה, מרינה גורדייבה בת הארבעים יוצאת לחופשה לים, אחרי שעבדה בעבודה שלא נהנתה בה. היא פוגשת את המציל איגנט, הפותח לה את עולם הצלילה החופשית, עולם חופשי אך גם מסכן חיים: עליה לעצור את נשימתה ולצלול לעולם התת-ימי, שם האויבים היחידים הם הפחדים שלה.
== שחקנים ודמויות ==
* ויקטוריה איסאקובה - מרינה גורדייבה
* מקסים סוחאנוב - ואדים בטיארוב
* ולדימיר יאגליץ' - איגנט
* מאשה סוריקובה - בתו של איגנט
* יליזבטה חמלבסקאיה - נסטיה, צוללנית
== קישורים חיצוניים ==

* [https://www.kinopoisk.ru/film/1112295/ "נשימה אחת"], באתר kinopoisk.ru
== הערות שוליים ==

קטגוריה:סרטי דרמה רוסיים
קטגוריה:סרטי ספורט רוסיים
קטגוריה:סרטים ברוסית
מדנין (מחוז)

מדנין (בערבית: مدنين) הוא אחד מעשרים וארבעה המחוזות של תוניסיה.

== גאוגרפיה ==
המחוז כולל את רצועת החוף הדרומית-מזרחית ביותר בתוניסיה. שטח המחוז 9167 קמ"ר. במחוז חיה אוכלוסייה של 479,520. בירת המחוז היא מדנין. המחוז כולל את האי הגדול בתוניסיה, ג'רבה, המחובר בגשר, ובו כרבע מכלל אוכלוסיית המחוז, ושדה תעופה משלו.

המחוז משתרע בשני קצוות מהחוף לכיוון פנים הארץ, כאשר הקיצונית שבהם נכנסת לעומק של עד 60 קילומטר מהחוף, בצד השני לעבר טטאוניה המרחק מצטמצם לכדי 30 קילומטר. בקצה הצפוני המחוז גובל במחוז קבילי וכוללת חלק ממדרון ארוך המשתרע מדרום מחוז גאבס (סמוך לעיר מדנין בצפון) ועד מעבר לטריפולי שבלוב ומנוקד ביישובים. כמות המשקעים נמוכה ואלו יורדים בעיקר בין אוקטובר לינואר, עיקר המשקעים יורדים בצפון הרחוק של המחוז ובאזור הגבעה המערבית. יישובים עיקריים במחוז הם יישובים הקשורים לנמלים, לתיירות, לדייג, ולחקלאות באזורים פוריים יותר בין צפון מזרח המחוז עד המדבר.

== חטיבות מנהליות ==
המחוז מחולק לתשע נפות (עם אוכלוסיותיהן במפקד 2004):
* מדנין נורד (48,102)
* מדנין סוד (48,087)
* בני קדח (28,586)
* בן גרדאן (70,907)
* זרזיס (73,549)
* ג'רבה חופט סוק (64,919)
* ג'רבה מידון (50,459)
* ג'רבה אג'ים (24,166)
* סידי מכלולף (23,728)

==קישורים חיצוניים==

קטגוריה:תוניסיה: מחוזות
אייזוצ'י

בשפה היפנית אַיְזוּצִ'י (ביפנית: 相槌 או あいづち) הן קריאות ביניים תכופות במהלך שיחה, המציינות שהמאזין מעניק תשומת לב למי שמדבר, ומבין אותו. מטרת האייזוצ'י היא להרגיע את הדובר, ולהראות שהמאזין פעיל ומעורב בדיון. <ref> Miller, Laura. 1983. Aizuchi: Japanese Listening Behavior. MA Thesis, anthropology, UCLA. </ref>

מילות אייזוצ'י מובנות לעיתים קרובות באופן שגוי על ידי דוברים לא מקומיים כהבנה מלאה או כהסכמה של המקשיב למה שנאמר, אף על פי שבפועל הן אינן מביעות הסכמה. <ref>Miller, Laura. 1991.“Verbal listening behavior in conversations between Japanese and Americans.” In The Pragmatics of Intercultural and International Communication, edited by Jan Blommaert and Jef Verschueren, John Benjamins, Amsterdam, pp. 110–130.</ref>

=== דוגמאות לאייזוצ'י ===
* hai, ee, או un (כן, בדרגות שונות של רשמיות)
* sō desu ne (אני מבין)
* sō desu ka (האם זה כך? באמת?)
* hontō, hontō ni, maji, או (ב-קנסאי) honma (באמת)
* naruhodo (אני מבין, זה נכון)
* הנהון

מילים בעלות משמעות דומה בעברית הן "כן", "אוקיי", "באמת?", "אה-הא", "אני מבין/מבינה", "אה", "ואללה" ועוד.

מילות האייזוצ'י יכולות גם ללבוש צורה של "שאלות הד", הכוללות שם עצם בתוספת "desu ka". לאחר שדובר א' שואל שאלה, דובר ב' עשוי לחזור על שם עצם מרכזי מתוך דבריו של א' ובעקבותיו "desu ka", כדי לאשר על מה דיבר דובר א', או פשוט כדי לשמור על תקשורת פתוחה בזמן שדובר ב' חושב על תשובה. צורה דומה בעברית תהיה עם הביטוי "..., אתה אומר?", למשל: "אז קניתי את המכונית החדשה הזו"; תשובה: "מכונית, אתה אומר?"..
==לקריאה נוספת==

De Mente, Boye. (2011). Japan's Cultural Code Words : 233 Key Terms That Explain the Attitudes and Behavior of the Japanese. Rutland, Vermont: Tuttle Publishing.

==הערות שוליים==

קטגוריה:פרגמטיקה
קטגוריה:יפנית
גרייהאונד (סרט)

גרייהאונד (באנגלית: Greyhound) הוא סרט מלחמה אמריקאי משנת 2020 בבימויו של אהרון שניידר ובכיכובו של טום הנקס, המשמש גם כתסריטאי ומפיק.<ref></ref> הסרט מבוסס על הרומן משנת 1955 "השומרוני הטוב" מאת ק.ס. פורסטר. כמו כן מככבים בסרט סטיבן גרהאם, רוב מורגן ואליזבת שו. הסרט עוקב אחר מפקד בחיל הים האמריקני במשימתו הראשונה בנקודת האמצע של מלחמת העולם השנייה במהלך המערכה האטלנטית, כשהוא מוביל את קבוצת הליווי הרב-לאומית שלו כשהם מגנים על שיירת אוניות סוחר כשצוללות גרמניות תוקפות אותם. חלק מהצילומים לסרט נערכו על סיפון ה-USS Kidd, ספינת מוזיאון של המשחתת "Fletcher" מימי מלחמת העולם השנייה בבאטון רוז', לואיזיאנה. הספינה מהווה אנדרטה מקומית חשובה ואטרקציה תיירותית.

הסרט תוכנן לצאת לאקרנים בארצות הברית ב-12 ביוני 2020, על ידי Sony Pictures Releasing, אך בעקבות התפרצות נגיף הקורונה בארצות הברית הסרט נמכר לאפל TV פלוס ויצא לאור דיגיטלית ב-10 ביולי 2020.

== תקציר העלילה ==
בימיה הראשונים של מעורבותה של ארצות הברית במלחמת העולם השנייה, שיירה בינלאומית של 37 אוניות בעלות הברית, בראשות המפקד ארנסט קראוזה, חוצה את צפון האוקיינוס האטלנטי הבוגדני תוך שהם נרדפים על ידי צוללות U גרמניות.<ref></ref> הסרט מתמקד בקראוזה, קצין קרייריסט שקיבל סוף סוף פיקוד על המשחתת USS KEELING (קוד רדיו 'גרייהאונד'). שלא כמו הגיבור האבטיפוסי, עליו להילחם בספקותיו ובשדים האישיים שלו כדי להיות מנהיג אפקטיבי לכפופים לו.<ref></ref>

== שחקנים ודמויות ==
* טום הנקס כמפקד ארנסט קראוזה
* אליזבת שו כאווה קראוזה
* מנואל גרסיה-רולפו
* סטיבן גראהם
* רוב מורגן
* קארל גלוסמן
* טום בריטני - סגן ווטסון
* ג'וזף פוליקין
* דווין דרויד כוואלאס
* מקסימיליאן אוסינסקי כ"נשר"
* גרייסון ראסל כמלח מספר 1
* דייב דייוויס
* מיכאל בנץ
* טרוויס פרזבילסקי כדוסון

== הפקה ==
העבודה על הסרט הוכרזה בספטמבר 2016 עם טום הנקס ככותב התסריט על משחתת הצי האמריקאי בתקופת מלחמת העולם השנייה. הוכרז גם כי הנקס יככב בסרט.<ref></ref> בפברואר 2017 הובא אהרון שניידר לתפקיד הבמאי כאשר סרטי סוני רכשה את זכויות ההפצה.<ref></ref>

ההכנות לצילומים יצאו לדרך בינואר 2018 בלב ים על סיפונה של "HMCS מונטריאול", פריגטה של הצי המלכותי הקנדי. במרץ 2018 לוהקו סטיבן גרהאם, אליזבת שו, רוב מורגן, קארל גלוסמן ומנואל גרסיה-רולפו והצילומים החלו בלואיזיאנה,<ref></ref><ref></ref><ref></ref> כולל על סיפון המשחתת USS Kidd בבאטון רוז'.<ref></ref><ref></ref>

== הפצה ==
הסרט היה מתוכנן לצאת לאקרנים בארצות הברית ב-22 במרץ 2020. הקרנת הבכורה נדחתה ל-8 במאי 2020 ,<ref></ref> ואז ל-12 ביוני 2020.<ref></ref> בעקבות התפרצות נגיף הקורונה בארצות הברית הסרט נמכר לאפל TV פלוס.

== קישורים חיצוניים ==
* 

== הערות שוליים ==

קטגוריה:סרטי קולומביה
קטגוריה:סרטים באנגלית
קטגוריה:סרטים שלא יצאו לאקרנים בעקבות מגפת הקורונה
קטגוריה:אפל TV פלוס: סרטים
קטגוריה:סרטים שצולמו בלואיזיאנה
קטגוריה:סרטים אמריקאיים משנת 2020
קטגוריה:סרטי 2020
Cracklin' Rosie

Cracklin' Rosie (בעברית: רוזי המתנפצת) הוא שיר שכתב והקליט הזמר ניל דיימונד בשנת 1970. את הליווי המוזיקלי של השיר ביצעו נגני הליווי Wrecking Crew,<ref></ref> בהם האל בליין בתופים, לארי נכטל על הקלידים, ג'ו אוסבורן בבאס, אל קייסי בגיטרה וג'ין אסטס בכלי הקשה. את העיבוד המוזיקלי ביצע דון רנדי. השיר נכלל באלבום של דיימונד "Tap Root Manuscript". באוקטובר 1970 היה השיר ללהיט הראשון של דיימונד שהגיע למקום הראשון בבילבורד הוט 100, והסינגל השלישי שנמכר ביותר ממיליון עותקים.<ref name="jackson"> pp. 70–71.</ref> השיר הגיע למקום השלישי במצעד הסינגלים הבריטי, ושהה בו ארבעה שבועות בנובמבר ובדצמבר אותה שנה. במצעד השנתי של בילבורד לשנת 1970 דורג השיר במקום ה-17.<ref>Billboard Year-End Hot 100 singles of 1970</ref> עוד הגיע השיר למקום השני במצעד הסינגלים האוסטרלי,<ref></ref> ובמצעד הסינגלים האירי. ההישג הגדול ביותר של השיר היה בניו זילנד, שם שהה במקום הראשון במשך חמישה שבועות.<ref>The official New Zealand music chart;RIANZ website</ref>

הסינגל, שיצא בחברת התקליטים יוני רקורדס, הוקלט במונו, ואילו גרסת האלבום הוקלטה בסטריאו.

== משמעות השיר ==
עם מנגינה קליטה וקצבית, המילים מרמזות על התמסרות לאישה של לילה.<ref name="jackson" />

אך בפועל, Cracklin' Rosie הוא סוג של יין. דיימונד שמע סיפור אודות שבט של אינדיאנים קנדים, כאשר התראיין בטורונטו שבקנדה. בשבט היו יותר גברים מאשר נשים, כך שהגברים הבודדים נהגו לשבת סביב המדורה, ולשתות יין יחדיו - מה שהעניק לו השראה לכתיבת השיר.<ref name="jackson" />

השם התפרש גם ככתיב שגוי של המילה "Rosé" (רוזה) שהוא יין המשמיע קולות פיצוח – בארצות הברית המונח מקביל ליין נתזים.<ref>The New Wine Lover's Companion, 2nd edition, by Ron Herbst and Sharon Tyler Herbst, published by Barron's Educational Series, Inc.</ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 1970
קטגוריה:שירים באנגלית
קטגוריה:שירים על אלכוהול
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
סינכרוניות

קרל גוסטב יונג
סינכרוניות היא מושג שהוצג לראשונה על ידי הפסיכולוג האנליטי קרל ג. יונג ולפיו, אירועים הם "צירופי מקרים משמעיים" אם הם מתרחשים ללא קשר סיבתי אך נראה שהם קשורים מבחינת משמעות.<ref></ref> במהלך הקריירה שלו, סיפק יונג כמה הגדרות שונות למושג הסינכרוניות.<ref>בלטמן, ברנאד ד. (2009). "לימודי צירוף המקרים: פרספקטיבה פרוידיאנית"</ref> יונג הגדיר את הסינכרוניות כ"עיקרון מחבר לא-סיבתי"," צירוף מקרים משמעי", ו"הקבלה לא-סיבתית". הוא הציג את המושג כבר בשנות העשרים של המאה העשרים, אך העניק תיאור מלא שלו רק בהרצאת ארנוס שנשא בשנת 1951.

יונג פרסם בשנת 1952 מאמר בשם "Synchronizität als ein Prinzip akausaler Zusammenhänge" (סינכרוניות כעיקרון מחבר לא-סיבתי)<ref name="Synchronicity"> "אסופת עבודות", כרך 8</ref> בכרך שהכיל גם מחקר בנושא קשור מאת הפיזיקאי וחתן פרס נובל וולפגנג פאולי. זה האחרון היה ביקורתי לעיתים כלפי רעיונותיו של יונג. האמונה של יונג הייתה כי כשם שאירועים יכולים להיות קשורים סיבתית, הם גם עשויים להיות קשורים במשמעות. אירועים הקשורים משמעית אין צורך להסביר במונחים של סיבתיות, דבר שאינו נוגד בדרך כלל את האקסיומה של הסיבתיות אך במקרים מסוימים יכול להוביל לוויתור בטרם עת על הסבר סיבתי.

יונג השתמש במושג בטענה לקיומו של העל-טבעי. ארתור קסטלר, שהאמין בעל-טבעי, כתב בהרחבה על סינכרוניות בספרו "שורשי צירוף המקרים" אשר פורסם ב-1972<ref> קסטלר, ארתור (1973). שורשי צרוף המקרים. הוצאת וינטאג'. .</ref>.

הזרם המרכזי במדע פוטר את תופעת הסינכרוניות כצירוף מקרים או כמתאמים מלאכותיים אשר ניתן לתאר באמצעות חוקי הסטטיסטיקה (למשל על ידי חוק המספרים הגדולים באמת) והטיות אישור<ref></ref>.

סינכרוניות אינה ניתנת לבחינה ואינה ניתנת להפרכה. היא ניתנה בתור אחת הדוגמאות לפסאודו-מדע ב"אנציקלופדיית הספקן לפסאודו-מדע" בעריכת מייקל שרמר<ref></ref>.

== קישורים חיצוניים ==

==הערות שוליים==

קטגוריה:פסאודו-מדע
קטגוריה:וולפגנג פאולי
קטגוריה:פסיכואנליזה
דנט (אי)

האי דנט או האי דינט (באנגלית: Dint Island; מילולית: האי עם השקע) הוא אי סלעי, בסמוך לאי אלכסנדר שבאנטארקטיקה.

אורכו של האי 3 קילומטרים.

האי ממוקם בשטח מפרץ לאזארב, 4 קילומטים ממערב לחופי האי אלכסנדר.

האי ממוקם 10 קילומטרים דרומית - מזרחית לאי אמבר.

== היסטוריה ==
=== גילוי האי ===

האי התגלה לראשונה מן האוויר בטיסות שבוצעו על ידי השירות האנטארקטי של ארצות הברית בין השנים 1939–1941.

האי מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של האי ניתן לו על ידי הוועדה המייעצת לשמות אנטארקטיים של בריטניה.

האי נקרא בשם זה בשל צורתו - בקצה הדרומי של האי מצוי קרקס קרחוני, היוצר שקע המעקם את פני האי.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA379&lpg=PA379&dq=%22Dint+Island%22&source=bl&ots=qbWFurRdAc&sig=ACfU3U3hCJYHyQNh61YSGJgBFzmwVDA8GA&hl=en&sa=X&ved=2ahUKEwjT15HwrYToAhXVmFwKHfIdCFAQ6AEwBHoECBAQAQ#v=onepage&q=%22Dint%20Island%22&f=false Sailing Directions (planning Guide) and (enroute) for Antarctica], P 379</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3874 האי דנט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3658&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי דנט] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=11129 האי דנט] באתר marineregions
* [http://distancebetween.info/dint_island מחשבון מרחקים - המרחק בין האי דנט לאתרים באנטארקטיקה]

== הערות שוליים ==

דנט
מפרץ לאזארב

מפרץ לאזארב (באנגלית: Lazarev Bay) הוא מפרץ, המפריד בין האי אלכסנדר לבין האי רוטשילד שבאנטארקטיקה.

צורתו של המפרץ מלבנית - אורכו 28 קילומטרים ורוחבו 24 קילומטרים.

בדרומו המפרץ גובל במדף הקרח וילקינס (המחבר בין חופו המזרחי של האי רוטשילד לבין חופו המערבי של האי אלכסנדר).

בשטח המפרץ מצויים שני איים קטנים - המוקפים בקרח של מדף הקרח וילקינס: האי דנט, והאי אמבר.

== היסטוריה ==
=== גילוי ומיפוי המפרץ ===

החוף הצפוני של האי אלכסנדר, התגלה, ממרחק גדול, על ידי המשלחת הרוסית של שנת 1821, בפיקודו של פביאן גוטליב פון בלינגסהאוזן.

המפרץ מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של המפרץ ניתן לו על ידי הוועדה המייעצת לשמות אנטארקטיים של בריטניה.

המפרץ נקרא על שם סגן מיכאיל לאזארב, שהיה המשנה של בליגנסהאוזן בפיקוד על משלחתו, ומפקד הסלופ מירניי (Mirnyy) - עליה הפליגה המשלחת.

== ראו גם ==

* מפרץ שוקאלסקי

== לקריאה נוספת ==

<div class="mw-content-ltr">• Convey, Peter ,Hopkins, David W., Roberts, Stephen J., Tyler, Andrew N., [https://www.bas.ac.uk/data/our-data/publication/global-southern-limit-of-flowering-plants-and-moss-peat-accumulation/ Global southern limit of flowering plants and moss peat accumulation], Polar Research / 30, https://doi.org/10.3402/polar.v30i0.8929</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA443&lpg=PA443&dq=%22Lazarev+Bay%22&source=bl&ots=qbWFvnLarc&sig=ACfU3U18jNSBpIMUMYqp14-IoLOmRiCPUQ&hl=en&sa=X&ved=2ahUKEwiRro_L9YXoAhVJPcAKHSDJCFw4ChDoATADegQIBxAB#v=onepage&q=%22Lazarev%20Bay%22&f=false Sailing Directions (planning Guide) and (enroute) for Antarctica], P 379</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:8626 מפרץ לאזארב] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8232&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ לאזארב] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=12239 מפרץ לאזארב] באתר marineregions
* [https://www.mindat.org/feature-6636767.html מפרץ לאזארב] באתר mindat
* [https://mapcarta.com/25619212 מפת אזור מפרץ לאזארב]

== הערות שוליים ==

לאזארב
לאזארב
ג'ורג' ולה

ג'ורג' ויליאם ולה (במלטית: George William Vella; נולד ב-24 באפריל 1942) הוא נשיא מלטה העשירי, המכהן בתפקיד מאז 4 באפריל 2019. ולה שימש השר לענייני חוץ בממשלתו של אלפרד סנט משנת 1996 ועד 1998 ובממשלתו של ג'וזף מוסקט משנת 2013 עד 2017.

== ראשית חייו ומשפחתו ==
ולה נולד באיז-זיתון בשנת 1942. הוא נשוי למרים (לבית גרימה). לולה שתי בנות ובן, ושבעה נכדים.
ולה קיבל תואר דוקטור לרפואה בשנת 1964, הוא מומחה לרפואת משפחה ויש לו רישיון לרפואת תעופה.

== קריירה ==
=== במפלגת העבודה ===
ולה הצטרף למפלגת העבודה והתחיל את הקריירה הפרלמנטרית שלו בשנת 1976. הוא נבחר לפרלמנט בינואר 1978, ובבחירות הכלליות בשנים 1981, 1992, 1996, 1998, 2003 ו-2008.
כחבר הפרלמנט הוא ייצג את המחוז השלישי והחמישי.

=== שירות חוץ ===
בשנת 1978 שימש ולה חבר מחליף באספה הפרלמנטרית של מועצת אירופה , ודַווח (rapporteur) לזיהום ימי ולמשאבי ים בוועדה לרשויות מקומיות ואזוריות של אירופה (CLRAE).
מינואר עד מאי 1987 שירת כנציג הקבוע של מלטה במועצת אירופה.

=== סגן ראש מפלגת העבודה ===
ב-1992 נבחר ולה כסגן ראש מפלגת העבודה לעניינים פרלמנטריים וכדובר לענייני חוץ.
בין 1995 ל-1996 שימש כחבר ועדת בית הנבחרים לעסקים והוועדה הפרלמנטרית לענייני חוץ.

=== סגן ראש הממשלה ושר החוץ ===
ולה מונה לסגן ראש ממשלת מלטה ולשר לענייני חוץ וסביבה באוקטובר 1996, ושוב במרץ 2013 עד יוני 2017.
ולה הביע את תמיכתו בקמפיין להקמת המועצה הפרלמנטרית של האומות המאוחדות , ארגון החותר לרפורמות דמוקרטיות באו"ם.

=== נשיא מלטה ===
ולה התמנה לנשיא מלטה מטעם מפלגת העבודה. המינוי זכה לתמיכת הממשלה והמפלגה הלאומית שבאופוזיציה. המפלגה הדמוקרטית הכריזה על תמיכתה במינוי ולה, אך החרימה את ההצבעה כמחאה למען תיקון החוקה שייחייב תמיכה ברוב מיוחס של שני שלישים למינוי נשיא.
המינוי נכנס לתוקף לאחר השבעת הנשיא ב-4 באפריל 2019.

==קישורים חיצוניים==

== הערות שוליים ==

קטגוריה:נשיאי מלטה
קטגוריה:רופאי משפחה
קטגוריה:שרי חוץ
קטגוריה:שרי סביבה
קטגוריה:רופאים מלטזים
קטגוריה:ילידי 1942
מפרץ קופרן

מפרץ קופרן (באנגלית: Couperin Bay) הוא מפרץ מכוסה קרח בחוף הדרומי של חצי האי בטהובן, בדרום מערב האי אלכסנדר, שבאנטארקטיקה.

המפרץ ממוקם בין נקודת פרס, ונקודת ברליוז.

== היסטוריה ==
=== גילוי ומיפוי המפרץ ===

המפרץ התגלה מן האוויר, על ידי משלחת החקר האנטארקטית רון בין השנים 1947–1948

המפרצון מופה בשנת 1960 על ידי ד. סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של המפרץ נתן לו בשנת 1977 על ידי הוועדה המייעצת לשמות אנטארקטיים של בריטניה.

המפרץ נקרא על שמו של המלחין הצרפתי פרנסואה קופרן; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/2600/C/pdf/mapI-2600-C_v4.pdf Coastal-Change and Glaciological Map of the Palmer Land Area, Antarctica: 1947–2009] , U.S. Geological Survey Geologic Investigations Series Map I–2600–C, 1 map sheet, 28-p</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3216 מפרץ קופרן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123863 מפרץ קופרן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3040&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ קופרן] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=9992 מפרץ קופרן] באתר marineregions

== הערות שוליים ==

קופרן
קופרן
קטגוריה:צרפת באנטארקטיקה
רוטשילד (אי)

האי רוטשילד (באנגלית: Rothschild Island) הוא אי טרשי שחור, המכוסה ברובו קרח, בסמוך לאי אלכסנדר, שבאנטארקטיקה.

האי ממוקם 8 קילומטרים ממערב לחוף הצפוני של האי אלכסנדר; והוא ממוקם בכניסה הצפונית למצר וילקינס.

מעל שטחי האי מתנשאות פסגות הרי דסקו.

== היסטוריה ==
=== גילוי ומיפוי האי ===

האי התגלה ממרחק על ידי המשלחת הצרפתית הרביעית לאנטארקטיקה אשר חקרה את אנטארקטיקה בין השנים 1908 – 1910, בפיקודו של ז'אן-באטיסט שארקו.

האי נחקר בשנית על ידי המשלחת הבריטית אל ארץ גרהאם בין ה-15 באוגוסט 1936 וה-1 בפברואר 1937, אשר סברה כי האי הוא הר המחובר לאי אלכסנדר.

סקר של השירות האנטארקטי של ארצות הברית בין השנים 1939–1941, אשר מיפה את האי מן האוויר, הביא למסקנה שמדובר באי נפרד.

השטח כולו מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

כמו כן האי צולם מלוויין, על ידי ארצות הברית בשנת 1974.

=== מקור השם ===

בינואר 1909 שארקו קרא לאי על שמו הברון אדואר אלפונס דה רוטשילד (1949–1868), ראש הענף הצרפתי של משפחת רוטשילד ונשיא בנק האחים רוטשילד.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA443&lpg=PA443&dq=%22Lazarev+Bay%22&source=bl&ots=qbWFvnLarc&sig=ACfU3U18jNSBpIMUMYqp14-IoLOmRiCPUQ&hl=en&sa=X&ved=2ahUKEwiRro_L9YXoAhVJPcAKHSDJCFw4ChDoATADegQIBxAB#v=onepage&q=%22Lazarev%20Bay%22&f=false Sailing Directions (planning Guide) and (enroute) for Antarctica], P 379</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12943 האי רוטשילד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12398&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי רוטשילד] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=14027 האי רוטשילד] באתר marineregions
* [https://www.timeanddate.com/sun/@6620730 זמני זריחה/ שקיעה שמש/ ירח עבור האי רוטשילד]
* [https://www.meteoblue.com/en/weather/current/rothschild-island_antarctica_6620730 מזג אוויר נוכחי עדכני באי רוטשילד]
** [https://www.meteoblue.com/en/weather/14-days/rothschild-island_antarctica_6620730 תחזית מזג אוויר עדכנית ארוכת טווח עבור האי רוטשילד]
** [https://www.meteoblue.com/en/weather/archive/yearcomparison/rothschild-island_antarctica_6620730 נתוני מזג אוויר היסטוריים עבור האי רוטשילד]

== הערות שוליים ==

רוטשילד
רוטשילד
רייטקמוז'אי

רייטקמוז'אי (בהונגרית: Röjtökmuzsaj) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם ברייטקמוז'אי מספר התושבים נמצא בירידה. כך, בשנת 1990 חיו בכפר 511 תושבים, ובשנת 2019 רק 458 תושבים.

==יהודי רייטקמוז'אי==
ברייטקמוז'אי חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|12
|904
|-
|1930
|3
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
כריסטיאן בולטנסקי

כריסטיאן בולטנסקי (בצרפתית: Christian Boltanski; 6 בספטמבר 1944 – 14 ביולי 2021) היה אמן מיצב, צלם וצייר צרפתי ממוצא יהודי. בשנת 2006 הוא זכה בפרמיום אימפריאלה. אנט מסג'ה הייתה בת זוגו.

==קורות חיים==
כריסטיאן בולטנסקי נולד בפריז שבצרפת במהלך מלחמת העולם השנייה. אביו היה יהודי ממוצא רוסי ואמו הייתה נוצרייה ילידת קורסיקה. במהלך כיבוש פריז על ידי הנאצים אביו של בולטנסקי נאלץ להסתתר בתוך הבית במשך כשנה וחצי. כריסטיאן גדל תוך ידיעה זו והיא השפיעה רבות על השקפת עולמו.

בשנות ה-50 של המאה ה-20 בולטנסקי החל לעסוק באמנות ויצר מספר סרטים קצרים.

בשנת 1986 הוא עבר לאמנות המיצב. בשנת 1987 כריסטיאן בולטנסקי יצר Chases School במרכזו היו תמונות של ילדי בית ספר יהודי של וינה בשנת 1931. בשנת 1989 בבזל הוא הציג את יצירתו Reserve שהייתה מבוססת על פרטי בגדים והנעלה במטרה לייצג את הטרגדיה האנושית של מחנות ריכוז. יצירתו הנוספת Monument (Odessa) כללה צילומים של סטודנטים יהודים משנת 1939 על רקע של נרות נשמה.

כריסטיאן בולטנסקי לימד בבית הספר הלאומי הגבוה לאמנויות היפות והאמן הישראלי אבשלום היה בין תלמידיו.

במהלך הקריירה כריסטיאן בולטנסקי השתתף בכ-150 תערוכות קבוצתיות ואישיות. בין התערוכות האישית ניתן לציין תערוכה במוזיאון החדש לאמנות עכשווית בניו יורק, המוזיאון לאמנות ולהיסטוריה של היהדות ומוזיאון ישראל.

כריסטיאן בולטנסקי זכה במספר פרסים בגרמניה, צרפת ויפן לרבות פרמיום אימפריאלה.

נפטר ב-14 ביולי 2021.

== גלריה ==
<gallery>
File:Christian Boltanski sculpture in Folkestone.jpg|thumb|The Whispers, 2008.
File:Krypta (Salzburger Dom) room 2 - Vanitas by Christian Boltanski.jpg| Vanitas, 2008.
File:Christian Boltanski. Signatures.jpg|Signatures, 2011.
File:Christian Boltanski Chance 9 JAN - 23 MAR 2014 at Carriageworks.jpg|Chance, 2014.
File:Christian-Boltanski-portrait.jpg|Christian Boltanski, 1990.
File:Christian Boltanski - IVAM.jpg|Christian Boltanski, 2015.
</gallery>

== קישורים חיצוניים ==

* [https://www.moma.org/artists/649 קורות חיים ותאור עבודות]
* [https://www.moma.org/artists/649 קורות חיים] 
* [https://www.imj.org.il/he/exhibitions/כריסטיאן-בולטנסקי תיאור היצירות של האמן], באתר מוזיאון ישראל
*
*
*
*
* אושרי דרמן, [https://www.anumuseum.org.il/he/בלוג-בית-התפוצות/דון-קישוט-של-הזיכרון-האמן-שהקדיש-את-חיי/ דון קישוט של הזיכרון: האמן שהקדיש את חייו למלחמה בשכחה], בלוג באתר בית התפוצות אוגוסט 2021
* 

קטגוריה:ציירים יהודים צרפתים
קטגוריה:צלמים יהודים צרפתים
קטגוריה:פסלים יהודים צרפתים
קטגוריה:מקבלי אות לגיון הכבוד
קטגוריה:פסלים צרפתים במאה ה-20
קטגוריה:פסלים צרפתים במאה ה-21
קטגוריה:צרפתים שנולדו ב-1944
קטגוריה:צרפתים שנפטרו ב-2021
לשחרר את ווילי 2: המסע הביתה

לשחרר את ווילי 2: המסע הביתה (באנגלית: Free Willy 2: The Adventure Home) הוא סרט דרמה משפחתי אמריקאי משנת 1995 בבימויו של טוואיט ה. ליטל. זהו סרט המשך לסרט לשחרר את ווילי משנת 1993.

==עלילה==
לפני כשנתיים הילד ג'סי עזר ללווייתן ווילי לקפוץ אל עבר החופש. ג'סי נהנה מהחיים עם הוריו המאמצים, כשאחיו החורג אלביס מגיע בגלל מות אימם. במהלך טיול מחנאות ג'סי פוגש את ווילי בשנית, כמו גם את חברו האינדיאני רנדולף. אהבה עדינה מתפתחת בין ג'סי לבין נכדתו של רודולף, נאדין. לפתע מכלית נפט שהתנפצה מסכנת את הלווייתנים, וחיי חיות ואנשים צריכים להינצל גם כשהנפט עולה בלהבות.

==שחקנים==
*ווילי - קייקו
*ג'סי - ג'ייסון ג'יימס ריכטר
*אלוויס - פרנסיס קאפרה
*רנדולף ג'ונסון - אוגוסט שלנברג
*נאדין - מרי קייט שלהרדט
*גלן גרינווד - מייקל מדסן
*אנני גרינדווד - ג'יין אטקינסון
*ג'ון מילנר - ג'ון טני
*דוקטור קייט היילי - אליזבת פנייה
*טוואיט מרסר - מיקלטי וויליאמסון
*מ. אמט וולש - ביל ווילקוקס
*ג'ון קונסידיין - רב-סרן בלייק
*סטיב קהן - קפטן נילסון
*ניל מטרזו - קלי
*בזיל וואלאס - כתב

===מדבבים בעברית===
*יובל סגל - ג'סי
*יונתן מנדלמן - אלוויס
*טליה ברקאי - נאדין
*גיורא קנת - רנדולף
*אוהד שחר - גלן
*ענת ניב - אנני / ג'ון לאנדן / דמויות שונות
*פועה לוינשטיין - ד"ר היילי / דמויות שונות
*ניר רון - טוואיט / העוזר של מילנר
*יורם יוספסברג - רב-סרן בלייק
*עמי מנדלמן - ג'ון מילנר / דמויות שונות
*מוצי אביב - ביל וילקוקס
*גיא נתיב - קלי / דמויות שונות

==פסקול==
*שיר הנושא של הסרט הוא "Childhood" מאת מייקל ג'קסון
*השיר "צעיר לנצח" המבוצע על ידי הפריטנדרס, הושמע בסוף הסרט

==קישורים חיצוניים==

* 

קטגוריה:סרטי 1995
קטגוריה:סרטי האחים וורנר
קטגוריה:סרטי המשך אמריקאיים
קטגוריה:סרטים על לווייתנים
קטגוריה:לשחרר את ווילי
מליסה (זמרת)

מליסה (בערבית: ميليسا; נולדה ב-9 בפברואר 1982, בשם מרים שהאב (בערבית: ميريام شهاب)) היא זמרת-יוצרת לבנונית. בשנת 2006, הוציאה את אלבום הבכורה שלה Baddi Mennak, על ידי חברת התקליטים של סמירה סעיד והייפא והבי, דבר אשר עורר תשומת לב רבה כלפיה.<ref></ref><ref></ref>

== קריירה ==
בשנת 2008, הוציאה מליסה את אלבום הבכורה שלה, Baddi Mennak.<ref></ref> בהמשך, יצאו הסינגלים "Halafnalak" ו-"Yalli Naseeni" שזכו להצלחה נאה.<ref name=":0"></ref> בשנת 2010, יצא הסינגל .<ref></ref> בשנת 2011, יצא הסינגל "Garahtak".<ref></ref> בין שיריה הידועים ניתן למנות את "Kam Sana".

בסמוך לכך, יצא אלבום האולפן השני שלה, Mfaker Halak Min.<ref></ref><ref name=":0" /> את אלבום האולפן השני שלה Min Meen Khayef, הוציאה בשנת 2013.<ref></ref> בשנת 2018, הוציאה ביחד עם הזמרת נאייר שידועה בזכות להיטיה "" ו-"Give Me Everything" את להיטן "Leily Leily".<ref></ref>

== דיסקוגרפיה ==
=== אלבומי אולפן ===
* 2006: Baddi Mennak
* 2008: Mfaker Halak Min
*2013: Min Meen Khayef

=== סינגלים שלא מתוך אלבום ===
* 2009: "Halafnalak"
*2009: "Yalli Naseeni"
*2010: 
*2011: "Garahtak"
*2014: "Jazeerat Al Hob"
*2015: 
*2016: "Ma Maak Masari"
*2018: "Leily Leily" <small>(ביחד עם נאייר)</small>
*2019: "Ana Maghroumi Fik"

== קישורים חיצוניים ==

== הערות שוליים ==

קטגוריה:זמרות לבנוניות
קטגוריה:זמרות-יוצרות לבנוניות
קטגוריה:לבנוניות שנולדו ב-1982
קטגוריה:לבנונים שנולדו ב-1982
לשחרר את ווילי 3: מבצע ההצלה

לשחרר את ווילי 3: מבצע ההצלה (באנגלית: Free Willy 3: The Rescue) הוא סרט דרמה משפחתי אמריקאי משנת 1997 בבימויו של טוואיט ה. ליטל. זהו סרט המשך שני לסרט לשחרר את ווילי משנת 1993.

==עלילה==
ווילי הלווייתן מאוים על ידי ציידי לווייתנים לא-חוקיים שמרוויחים כסף מסושי. ג'סי, כעת בן 16, התחיל לעבוד על ספינת מחקר הלווייתן הקטלן, יחד עם ידידו משכבר הימים רנדולף ומדענית עוקצנית בשם דרו. על ספינת ציידי הלווייתנים ישנו רב-חובל ג'ון ווסלי ובנו מקס, אשר אינו כל-כך מרוצה מעבדותו של אביו, אך אין לו האומץ להביע את רגשותיו. במהלך הדרך, ווילי מתאחד מחדש עם ג'סי, שעוזר למקס להבין שלווייתנים הם יצורים חיים יפים. לאחר שווילי הציל את חייו של ג'ון ווסלי, התנצל ווסלי בפני מקס. לאחר מכן לווילי נולד לווייתן קטן, וג'סי קרא לו על שמו של מקס.

==שחקנים==
*ווילי – קייקו
*ג'סי – ג'ייסון ג'יימס ריכטר
*רנדולף ג'ונסון – אוגוסט שלנברג
*דרו – אנני קורלי
*מקס ווסלי – וינסנט ברי
*ג'ון ווסלי – פטריק קילפטריק
*מרי ווסלי – טאשה סימס
*סנדרסון – פיטר לקרוקס
*דינן – סטיבן אי מילר
*קרון – איאן טרייסי
*קפטן דרייק – מת'יו ווקר

==קישורים חיצוניים==

קטגוריה:סרטי האחים וורנר
קטגוריה:סרטי המשך אמריקאיים
קטגוריה:סרטים על לווייתנים
קטגוריה:סרטי דרמה אמריקאיים משנת 1997
קטגוריה:לשחרר את ווילי
לשחרר את ווילי: הבריחה ממפרץ הפיראטים

לשחרר את ווילי: הבריחה ממפרץ הפיראטים (באנגלית: Free Willy: Escape from Pirate's Cove) הוא סרט דרמה משפחתי משנת 2010 בבימויו של וויל גיגר. זהו סרט אתחול לסרט לשחרר את ווילי.

==עלילה==
קירה הצעירה (בינדי אירווין) עוזבת את ביתה באוסטרליה כדי לבלות את חופשת הקיץ עם סבה (בו ברידג'ס) בדרום אפריקה. במהירה היא מגלה גור של לווייתן קטלן שנתקע בלגונה ליד פארק השעשועים של סבה הממוקם לאורך החוף. היא מכנה את חברה החדש ווילי, ויוצאת למסע גדול במטרה להוביל את הלווייתן חזרה לעדר הלווייתנים שלו, לפני שיריבו תאב-הבצע של סבה יהפוך את ווילי לאטרקציה מכניסה בפארק השעשועים הנוצץ שלו.

==שחקנים==
*בינדי אירווין - קירה
*בו ברידג'ס - גאס, סבא של קירה
*סטיבן ג'נינגס - רולף וודס, הבעלים של הפארק המתחרה
*קווין אוטו - דוקטור סם קופר, אביה של קירה ווטרינר במקצועו
*דארון מייר - הרופא של אביה של קירה

==קישורים חיצוניים==
* 

קטגוריה:סרטי 2010
קטגוריה:סרטי האחים וורנר
קטגוריה:סרטים על לווייתנים
קטגוריה:סרטי אתחול
קטגוריה:סרטים שיצאו ישירות בפורמט לצפייה ביתית
קטגוריה:לשחרר את ווילי
זאסטאבה 620B

זאסטאבה 620B (בסרבית: Застава 620Б, באנגלית: Zastava 620B) היא משאית קלה מתוצרת יצרנית הרכב היוגוסלבית Zastava Automobiles אשר יוצרה בין השנים 1962–1976 ביוגוסלביה (היום סרביה).

דגם "זאסטאבה 620B" יוצר ברישיון פיאט ביוגוסלביה והתבסס על דגם פיאט 615 מתוצרת יצרנית הרכב האיטלקית פיאט.

=="זאסטאבה 620B"==

* מספר דלתות: 3–4
* דלתות צד קדמיות ודלתות צד אחוריות "דלתות התאבדות"
* מנוע קדמי
* מנוע דיזל
* סוג הנעה: 4x2
* דגם "זאסטאבה 615B" יוצר כאמבולנס

===תצורות===
* קבינה כפולה: 6 מושבים ב-2 שורות
* קבינה סטנדרטית + ארגז אחורי סגור

==גלריה==
<gallery mode="packed" heights="140">
קובץ:Vatrogasni kamion Zastava 620B GSP Beograd.jpg | "זאסטאבה 620B"
קובץ:Zastava 620B GSP Beograd vatrogasni kamion.jpg | "זאסטאבה 620B"
קובץ:Mariborski dvor - Ljubljanska ulica 1960.jpg | "זאסטאבה 620B"
</gallery>
==ראו גם==
* פיאט 850T
* זאסטאבה 750

==קישורים חיצוניים==

==הערות שוליים==

קטגוריה:כלי רכב שהושקו ב-1962
קטגוריה:משאיות קלות
קטגוריה:כלי רכב שיוצרו ביוגוסלביה
620B
22 מייל

22 מייל (באנגלית: Mile 22) הוא סרט מתח ופעולה אמריקאי משנת 2018 בכיכובם של מארק וולברג, ג'ון מלקוביץ' ולורן כהן.

== עלילה ==
בתחילת הסרט פשטו ג'יימס סילבה (וולברג), איש מבצעים באגף לפעולות מיוחדות של ה-CIA ששירת קודם לכן בסיירת חיל הנחתים, וצוותו על בית בלב פרבר בארצות הברית ששימש כבסיס מבצעים ליחידה של שירות הביטחון הפדרלי הרוסי. הצוות של סילבה פועל תחת חדר מבצעים של הסוכנות ששם הצופן שלו הוא תצפית-על" עליו מפקד סוכן בכיר המכונה "אמא" (מלקוביץ'). הצוות של סילבה הרג את כלל הסוכנים הרוסים, ובהם את בנה הצעיר של בכירה בשירות הביטחון הפדרלי. 

כעבור שישה-עשר חודשים, במדינה בדרום מזרח אסיה (שזהותה לא מוזכרת בסרט) מוטל על סילבה וצוותו להעביר בבטחה עריק בשם לי נור, שוטר מיחידת העילית למבצעים מיוחדים של משטרת המדינה, שבידיו מידע מסווג וסודי שאותו ימסור רק כאשר יגיע בבטחה למטוס חילוץ שיפנה אותו מהמדינה. מפקד המשטרה החשאית של המדינה ואנשיו מנסים לסכל את בריחתם של נור, סילבה והצוות לאורך 22 המיילים שמפרידים בין שגרירות ארצות הברית למסלול ההמראה שאליו יגיע מטוס הפינוי. עד מהרה מתברר לסילבה ולצוות שהם נקלעו למזימה סבוכה ושהדברים אינם כפי שהם נראים.

==קישורים חיצוניים==
* 

* .
* .
* .

==הערות שוליים==

קטגוריה:סרטי 2018
קטגוריה:סרטי פעולה אמריקאיים
קטגוריה:סרטי צבא
קטגוריה:סרטי מלחמה
קטגוריה:סרטי מתח אמריקאיים
קטגוריה:סרטי ריגול
קטגוריה:סרטים באנגלית
נורטין בראנסל

נורטין בראנסל (בטורקית: Nurettin Baransel; 1897 איסטנבול – 21 במאי 1967) היה איש צבא טורקי, ששימש בו כרמטכ"ל.

==ביוגרפיה==

נורטין בראנסל נולד באיסטנבול. בשנת 1912 הוא סיים בית ספר לקצינים והשתתף במלחמת הבלקן ובמלחמת העולם הראשונה.

בשנת 1919 הוא חזר ללימודים באקדמיה צבאית. בעקבות תחילת מלחמת העצמאות הוא עזב את הלימודים והצטרף לכוחות הלוחמים. לאחר סיום הקרבות, נורטין בראנסל חזר ללימודים וסיים את האקדמיה בשנת 1923.

במרוצת השנים נורטין בראנסל מונה לתפקידי פיקוד שונים והתקדם בסולם הדרגות. בשנת 1951 הוא הועלה לדרגת גנרל. בשנת 1954 הוא מונה לראש מטה הכללי של הצבא הטורקי במקום נורי יאמוט. הוא כיהן בתפקיד זה תקופה קצרה ובשנת 1955 התמנה לחבר במועצה הצבאית העליונה.

ב-14 ביולי 1960 הוא פרש לגמלאות. נורטין בראנסל נפטר בשנת 1967 ונטמן בבית הקברות זינקירליקויו.

==קישורים חיצוניים==

קטגוריה:גנרלים טורקים
קטגוריה:אנשי צבא עות'מאנים במלחמת העולם הראשונה
קטגוריה:מפקדי צבאות סדירים בעת החדשה: אישים
קטגוריה:ילידי 1897
קטגוריה:טורקים שנפטרו ב-1967
הצדק של ספנסר

הצדק של ספנסר (באנגלית: Spenser Confidential) הוא סרט מתח ופעולה אמריקאי משנת 2020 אודות ספנסר, החייל לשעבר והחוקר פרטי שיצר הסופר רוברט ב. פארקר. הסרט מבוסס על הספר "Wonderland" מאת אייס אטקינס, שקיבל את הזכויות לכתוב ספרים נוספים בסדרה לאחר מותו של פארקר. בסרט מככבים מארק וולברג, אלן ארקין, וינסטון דיוק, קאסי ונטורה, אלייזה שלזינגר, פוסט מאלון ובוקים וודביין.

== עלילה ==
הסרט נפתח כאשר ספנסר (וולברג), בלש במשטרת בוסטון וקודם לכן חייל בצבא ארצות הברית, השתחרר לאחר שריצה חמש שנות מאסר משום שתקף קצין בכיר במשטרה, לאחר שגילה שהוא מטייח פרשיית רצח. ספנסר שב לבוסטון, וגר בביתו של הנרי סימולי (ארקין), שאימן אותו באגרוף כנער. הוא חובר להוק (דיוק), לוחם MMA, והשניים מנסים לפענח את הירצחם של שני קציני משטרה, בהם הקצין שספנסר תקף בעבר, ואת הרצח שניסה לפענח בעבר. השניים נדרשים להתמודד עם כנופיית פושעים אלימה ועם שוטרים מושחתים הסוחרים בסמים.

==קישורים חיצוניים==
* 

קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטים באנגלית
קטגוריה:בוסטון בקולנוע
קטגוריה:סרטים אמריקאיים משנת 2020
קטגוריה:סרטי 2020
נקודת פרס

נקודת פרס (באנגלית: Perce Point) היא לשון יבשה נמוכה מכוסה קרח, צפונית מערבית לנקודת ברליוז, על החוף הדרומי של חצי האי בטהובן, בדרום מערב האי אלכסנדר, שבאנטארקטיקה. 

== היסטוריה ==
=== גילוי ומיפוי הנקודה ===

לשון היבשה התגלתה על יד סנאו (Snow), פרס (Perce) וקרול (Carroll) מהשירות האנטארקטי של ארצות הברית, אשר יצאו לטיסת חקר מתחנת האי סטונינגטון, ב-22 בדצמבר 1940.

הנקודה צולמה מהאוויר על ידי משלחת החקר האנטארקטית רון, בשנת 1947. 

הרכס מופה בשנת 1959 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר אלה.

הרכס מופה בשנית בהתבסס על תצלומי לווין לנדסאט שצולמו בשנת 1973.

=== מקור השם ===

הנקודה נקראה בתחילה "כף פרס" (Cape Perce) על שמו של ארל ב. פרס (Earl B. Perce), טייס המשנה של המשלחת.

לימים שונה השם ל"נקודת פרס", בשל היותה קטנה יותר.

== ראו גם ==

* נקודת אבליישן
* נקודת דייקמן
* נקודת מאזה

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11606 נקודת פרס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11101&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת פרס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פרס
הרי דסקו

הרי דסקו (באנגלית: Desko Mountains) הם רכס הרים באי רוטשילד, שמצפון מערב לאי אלכסנדר, שבאנטארקטיקה.

אורכו של הרכס 37 קילומטרים בכיוון צפון-מערב - דרום-מזרח, בין פסגת בייטס לפסגת אוברטון.

שיא גובהם של ההרים בפסגת אניגמה שברכס פורנייר, המתנשאת לגובה של 1,000 מטרים מעל פני הים; הפסגה ה-4,102 בגובהה באנטארקטיקה.

ההרים מצויים מזרחית למפרץ לאזארב, ובסמוך לפסגת גווארד, פסגת שנק, פסגת מוריל, ופסגת תומה.

== היסטוריה ==
=== גילוי ומיפוי ההרים ===

ההרים התגלו ממרחק על ידי פביאן גוטליב פון בלינגסהאוזן בשנת 1821, ועל ידי ז'אן-באטיסט שארקו בשנת 1909, אולם לא היה ברור אם מדובר בהרים או ברכס.

הרכס צולם מהאוויר על ידי צי ארצות הברית במהלך מבצע קפיצה לגובה, ועל ידי משלחת החקר האנטארקטית רון, בשנת 1947.

הרכס מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר אלה.

הרכס מופה בשנית על ידי צי ארצות הברית בשנת 1966, ושוב בהתבסס על תצלומי לווין לנדסאט בשנת 1975.

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמו של דניאל א. דסקו (Daniel A. Desko), מצי ארצות הברית, שהיה מפקד טייסת VXE-6 במהלך מבצע דיפ פריז בשנת 1977, ומפקד מטוס LC-130 בשנת 1976.

== ראו גם ==

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=mLHtBgAAQBAJ&pg=PT85&lpg=PT85&dq=%22Desko+Mountains%22&source=bl&ots=8IFl_Et5Qj&sig=ACfU3U3sz7AMulUKuEIwIsbmZvyLX1EmNw&hl=en&sa=X&ved=2ahUKEwigst2D_IjoAhUy8aYKHYA-CmcQ6AEwB3oECBIQAQ#v=onepage&q=%22Desko%20Mountains%22&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3781 הרי דסקו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3568&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי דסקו] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/desko_mountains מחשבון מרחקים - המרחק מהרי דסקו לאתרים סמוכים]
* [https://mapcarta.com/25609800 מפת אזור הרי דסקו]
* [https://www.yr.no/place/Antarctica/Other/Desko_Mountains/long.html תחזית מזג אוויר עדכנית ארוכת טווח עבור הרי דסקו]

== הערות שוליים ==

דסקו
וילה מצחיקולה

וילה מצחיקולה או וילה וילקולה הוא מבנה בדיוני המשמש כביתה של בילבי, דמות בסדרת ספרים באותו שם מאת סופרת הילדים השוודית אסטריד לינדגרן. בילבי גרה במבנה עם סוסה ועם קופה, מר נילסון. מחוץ לביתה גדל עץ המניב משקה לימונדה.

==שמו של הבית==
במקור נקרא הבית "Villa Villekulla". בגרסאות העבריות של בילבי שונה שמו בין גרסה אחת לאחרת: בתרגום הראשון, "גילגי", נקרא הבית "בית הקונדס". בדיבוב העברי של סדרת הטלוויזיה מ-1969 נקרא "וילה מצחיקולה". מאז, המתרגמת תמר שלמון נהגה גם כן להשתמש בשם הזה כשתרגמה את סדרת הספרים. כשיצא "בילבי הסרט" ב-1997 תורגם שמו של הבית לשם "וילה וילקולה", כאשר בילבי טוענת כי "נכון שמתאים לו וילה מצחיקולה?". שפרירה זכאי, מתרגמת ובמאית הדיבוב של הסרט, הייתה זו שגם תרגמה את הנוסח העברי לדיבוב של סדרת הטלוויזיה מ-1969. מאז ואילך, דנה כספי ושרון כהן, שהיה במאי הדיבוב של סדרת ההנפשה המבוססת על הסרט מ-1997, השאירו את שם הבית כ"וילה וילקולה".

==הבית בסדרת הטלוויזיה==
הבית בו השתמשו בסדרת הטלוויזיה ובסרטים בכיכובה של אינגר נילסון ממוקם בויבל באי גוטלנד בשוודיה. עד 1970, מוקם הבית בגינה בגדוד גוטלנד (P 18) בדרום ויסבי<ref></ref>. לאחר מכן הועבר הבית במרחק שלושה קילומטרים אל מקום ההסרטה של סדרת הטלוויזיה בילבי, שם הבית עומד עד היום. הגינה בה הוסרטה הסדרה, בה עמדה "וילה מצחיקולה" עדיין קיימת. כיום גדלים שם עצי אורן.

== גלריה ==
<gallery>
Pippi sleeping.jpg|בילבי
Astrid Lindgren 2011.jpg|אסטריד לינדגרן
Villekulla inside 1.jpg|המטבח
Villekulla inside 2.jpg|הסלון
</gallery>

==קישורים חיצוניים==
* [https://youtu.be/x58kJv5I9fc?si=CnEIyCmq2qmc46Xj The moving Story of "Villa Villekulla"], Matthias Schwarzer

== הערות שוליים ==

קטגוריה:בילבי
קטגוריה:מקומות בדיוניים
פסגת גווארד

פסגת גווארד (באנגלית: Goward Peak) היא פסגה חדה ממזרח למצוק פורנייר, בהרי דסקו שעל האי רוטשילד, שבאנטארקטיקה.

גובהה של הפסגה 500 מטרים מעל פני הים; והיא ההר ה-5,118 בגובהו באנטארקטיקה.

== היסטוריה ==
=== גילוי ומיפוי הפסגה ===

הפסגה נסקרה ומופתה על ידי הסקר האנטארקטי הבריטי בין השנים 1975–1977.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של ריצ'רד פ. גווארד (Richard F. Goward), שהיה קצין המבצעים באונייה שוברת הקרח של משמר החופים של ארצות הברית USCGC Glacier (WAGB-4) במהלך מבצע דיפ פריז, בשנת 1969.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5906 פסגת גווארד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125852 פסגת גווארד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5557&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת גווארד] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/goward_peak מחשבון מרחקים - המרחק מפסגת גווארד לאתרים סמוכים]

== הערות שוליים ==

גווארד
אסטרונומי אוסטרליה

אסטרונומי אוסטרליה (באנגלית: Astronomy Australia Limited, או .Astronomy Australia Ltd, בראשי תיבות: AAL) היא חברה פרטית בערבון מוגבל ללא כוונת רווח, שנוסדה בשנת 2007 באוסטרליה וחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.<ref>AAL, [http://www.astronomyaustralia.org.au/who-we-are.html About AAL].</ref>
החזון של AAL הוא שהאסטרונומיה האוסטרלית תהיה מובילה עולמית והמשימה של AAL היא להקל על הגישה של אסטרונומים באוסטרליה לתשתית המחקר הטובה ביותר, לעודד שיתוף של יכולות טכניות אסטרונומיות כדי למקסם את הערך שלהם לאומה ולעורר השראה לאוסטרלים מהישגים אסטרונומיים אלה. AAL מבקשת לקדם את סדרי העדיפויות בתשתיות המחקר שהוגדרו על ידי הוועדה הלאומית לאסטרונומיה (The National Committee for Astronomy) באקדמיה האוסטרלית למדע באמצעות "אוסטרליה בעידן של אסטרונומיה עולמית" - תוכנית עשור לאסטרונומיה אוסטרלית 2016–2025.<ref>Australian Academy of Science, [https://www.science.org.au/files/userfiles/support/reports-and-plans/2015/astronomy-decadal-plan-2016-2025.pdf Decadal plan for Australian astronomy (2016-2025)] .</ref>
AAL מנהלת ומרכזת את מחקר האסטרונומיה האוסטרלית במספר תוכניות ופרויקטים לאומיים. השקעות ממשלת אוסטרליה בתשתיות אסטרונומיה כוללת את אסטרטגיית תשתית מחקר לאומית משותפת (The National Collaborative Research Infrastructure Strategy, בראשי תיבות: NCRIS) שהיא תוכנית ממשלת אוסטרליה לאספקת מתקני מחקר ברמה העולמית כך שחוקרים אוסטרלים יוכלו לפתור בעיות מורכבות באוסטרליה וגם ברחבי העולם. המימון המנוהל על ידי AAL אפשר לבנות, לפתח מכשירים, לשדרג, לתחזק ולתפעל מתקני ופרויקטי אסטרונומיה ברמה עולמית. AAL ממלאת גם תפקיד מפתח המייצג את האינטרסים של אוסטרליה במספר פרויקטים ושותפויות בינלאומיות מרכזיות תוך ניהול קונסורציום הטלסקופ האנגלו-אוסטרלי המתופעל על ידי המצפה האסטרונומי האוסטרלי . לחברת AAL מספר דוגמאות לשיתוף פעולה פורה בין מגזרי מחקר האסטרופיזיקה והתעשייה.<ref>AAL, [http://www.astronomyaustralia.org.au/uploads/4/8/2/5/48250739/astro_industrybrochure_lr.pdf Industry engagement success stories].</ref>

החברה עוסקת בארבעה תחומי המחקר הבאים:<ref>AAL, [http://www.astronomyaustralia.org.au/astronomy-infrastructure-portfolio.html Astronomy Infrastructure Portfolio]</ref>
* טלסקופ אופטי
* טכנולוגיית מידע eResearch
* רדיו-טלסקופ
* מולטי מסנג'ר (מערך הטלסקופ של צ'רנקוב)

== פרויקטים ==
רשימת הפרויקטים הלאומיים והבין-לאומיים שהחברה משתתפת בהם נכון ל-2022:<ref>AAL, [http://www.astronomyaustralia.org.au/who-we-are.html Astronomy Infrastructure Portfolio].</ref>

מתקנים ופרויקטים נתמכים קודמים עם AAL:
* מצפה הכוכבים באנטארקטיקה (PLATO)
* שדרוג מערכת ניטור ענן של מצפה הכוכבים פייר אוגר
* מכשירי תמיכה לטלסקופים שמידט של אנטארקטיקה

== אוניברסיטאות חברות בחברה ==
רשימת המוסדות האקדמיים נכון ל-2022: 

== קישורים חיצוניים ==
* 

* [https://www.science.org.au/national-committee-astronomy אתר] רשמי של הוועדה הלאומית לאסטרונומיה באקדמיה האוסטרלית למדע 
* [https://www.education.gov.au/national-collaborative-research-infrastructure-strategy-ncris אתר] רשמי של NCRIS במחלקה לחינוך, מיומנויות ותעסוקה של ממשלת אוסטרליה. 

== הערות שוליים ==

*
קטגוריה:אוסטרליה: אוניברסיטאות ומכללות
קטגוריה:אסטרונומיה
קטגוריה:אסטרונומיה תצפיתית
פדרציית הפוטבול הרוסית

פדרציית הפוטבול הרוסית (ברוסית: Федерация американского футбола России או בקיצור: FAFR, בשמו המלא "הפדרציה לפוטבול אמריקאי של רוסיה") היא הגוף העיקרי האחראי על הפוטבול ברוסיה. הפדרציה חברה בפדרציה האירופית לפוטבול אמריקאי (IFAF Europe). לפדרציה נציגות בכל 80 מחוזות רוסיה, לרבות בחצי האי קרים.

הפדרציה מייצגת את האינטרסים הרוסיים בתחום הענף בפני פדרציית הפוטבול הבינלאומית. הפדרציה מנהלת את תחרויות הפוטבול ברוסיה (כמו אליפות רוסיה בפוטבול וליגת העל המזרח אירופית), את נבחרת הפוטבול הלאומית, כלל ליגות הפוטבול ובאחריות הפדרציה לארגן את כל התחרויות הבינלאומיות שנערכות ברוסיה.

==תחרויות רשמיות==
;אליפויות רוסיה
*ליגת הפוטבול האמריקאי
*ליגת העל המזרח אירופית בפוטבול
**ליגת העל
**הליגה הראשונה
**הליגה השנייה
*גביע רוסיה

== ראשי הפדרציה ==
*נשיא - ארטמי רוגובוי
*יו"ר הוועד המנהל, סגנו הראשון של הנשיא - אלכסנדר ולדימירוביץ' פאבלוב
*המשנה לנשיא - ויקטור סקאפיצ'ב
*המזכיר הכללי - קיריל זביאלוב

== קישורים חיצוניים ==

* 
* 

פדרציה
קטגוריה:רוסיה: ארגוני ספורט
סנהיט

סנהיט צדיק צדיק (; נולדה ב-1 באוקטובר 1979), ידועה בשמה הפרטי סנהיט היא זמרת איטלקייה ממוצא אריתריאי. היא ייצגה את סן מרינו באירוויזיון לשנת 2011 שנערך בדיסלדורף שבגרמניה ובאירוויזיון 2021 שנערך ברוטרדם שבהולנד.

== ביוגרפיה ==
סנהיט נולדה וגדלה בעיר בולוניה שבצפון איטליה לשני הורים אריתראיים. היא התחילה את הקריירה שלה מחוץ למדינתה, איטליה, כאשר הופיעה במחזמרים רבים כגון "Fame", "מלך האריות" ו"שיער", בשווייץ ובגרמניה.

ב-2002 חזרה סנהיט לאיטליה על מנת להתפרסם בתעשיית המוזיקה האיטלקית. היא הוציאה את אלבום הבכורה שלה "Senit" בשנת 2006, ואלבום נוסף בשם "Un tesoro é necessariamente nascosto" בשנת 2007. בשנת 2009 הוציאה אלבום שלישי, הפעם בשפה האנגלית, בשם "So High".

סנהיט ייצגה את סן מרינו באירוויזיון 2011 עם שירה Stand By ותחת השם סניט (Senit). היא סיימה במקום ה-16 בחצי הגמר ולא העפילה לגמר.

לאחר האירוויזיון הוציאה סנהיט סינגלים חדשים בעיקר בשפה האנגלית, ובשנת 2014 החזירה לשמה את ה-H על מנת לסמן פרק חדש בקריירה שלה.

ב-6 במרץ 2020 הוכרז כי תייצג את סן מרינו באירוויזיון פעם נוספת, עם השיר "Adrenalina". ב-20 במאי 2021, סנהיט ופלו ריידה ביצעו את השיר בחצי הגמר השני של התחרות, והגיעו למקום התשיעי עם 118 נקודות. ב-22 במאי, בגמר התחרות, הגיע הצמד למקום ה-22 עם 50 נקודות.

== דיסקוגרפיה ==
=== אלבומי סטודיו ===
* 2006 - "Senit"
* 2007 - "Un tesoro è necessariamente nascosto"
* 2009 - "So High"

=== סינגלים ===
* 2005 - "La mia città è cambiata"
* 2005 - "La cosa giusta"
* 2005 - "In mio potere"
* 2007 - "La faccia che ho"
* 2007 - "Io non dormo"
* 2009 - "Work Hard"
* 2009 - "No More
* 2010 - "Party on the Dance Floor"
* 2010 - "Everytime"
* 2010 - "Andiamo"
* 2011 - "Stand By"
* 2011 - "Through the Rain"
* 2013 - "One Stop Shop"
* 2014 - "Relations"
* 2014 - "Don't Call Me"
* 2014 - "Rock Me Up"
* 2015 - "Living for the Weekend"
* 2017 - "Something on your mind"
* 2019 - "Dark Room"
* 2019 - "Un Bel Niente"
* 2019 - "Heart Ache"
* 2020 - "Obsessed"
* 2020 - "Freaky!"
* 2021 - "Adrenalina"

== קישורים חיצוניים ==

* 

== הערות שוליים ==

צדיק
צדיק
צדיק
קטגוריה:זמרות איטלקיות
קטגוריה:נציגי סן מרינו באירוויזיון
קטגוריה:ילידות 1979